open-index/open-wikipedia-markdown huggingface dataset:
Sphynx

**Sphynx** eller **nakenkatt** er en katterase som ble alet opp i Canada i 1966. Rasens mest fremtredende trekk er mangel på pels grunnet mutasjon. Hårløse katter har tidvis dukket opp over hele verden. Den mest vellykkede er sphynx. Rasen har en hengiven og leken natur. 

## Historikk
Den første sphynxen, Prune, ble født i 1966, men hans linje døde ut. I 1978 ble en langhåret katt med en hårløs kattunge reddet i Toronto, Canada. Kattungen ble kastrert, men moren fikk senere andre hårløse kattunger. To ble eksportert til Europa, der en av dem ble paret med en devon rex. Resultatet var hårløse unger (som antydet at det recessive genet kan være dominant over devon-genet). En katt med klengenavnet E.T. ble kjøpt av Vicki og Peter Markstein i New York og tilbakeparet med en devon rex. I dag er rasen godkjent hos TICA og akseptert i «den allsidige klassen» hos CFA.
Mange andre forbund frykter potensielle helseproblemer. I Storbritannia registrerer GCCF sphynx for å sikre at genet ikke bæres inn i devon rex-linjer.

## Opprinnelse
Hårløse katter har tidvis dukket opp over hele verden. Den mest vellykkede er sphynx. Den er ikke helt hårløs, men er dekket av korte, silkeaktige dun, omtrent som en fersken. Uten pelsens beskyttende isolasjon er sphynxen sårbar for både varme og kulde, og den må holdes innendørs. 

Hver tom hårsekk har en fettproduserende kjertel. Siden sphynxen ikke har hår til å absorbere fettet trenger den en daglig omgang med et pusseskinn.

## Utseende, anatomi og fysikk
**Sphynx-hode:** skålformede ører, store øyne og alvelignende ansikt hos sphynx viser den tydelige påvirkningen fra devon rex. Værhårene, om de finnes, er ofte skjøre og brukket.

### Utstillingskrav
* Katten er tilsynelatende hårløs, men har fine dun.
* Kroppen er rund, hard og muskuløs.
* Bena er faste og muskuløse.
* Kraftig hals.

### Fargevarianter
Sphynx finnes i alle farger og mønstre, deriblant mønstrene maske, sepia og mink, og fargene skilpadde, hvit og svart.

### Fargebeskrivelser
Fargene hos sphynx er ofte varmere enn de hos katter med pels, siden den naturlige lyserøde hudtonen skinner gjennom. En blå katt vil under visse lysforhold se nesten lilla ut.

Sphynxen viser fargen på huden, akkurat som andre raser viser den på pelsen. Uten antydning til synlige hvite stikkelhår viser disse kattene "den nakne sannheten". Det naturlige fraværet av hår, bortsett fra "ferskendunet", er essensielt. Ethvert spor etter hårfjerning blir straffet med diskvalifisering på utstilling.

## Galleri

Fil:Shabbat.jpg
Fil:Cat don sphinx.JPG
Fil:sphynx.jpg
Fil:Angry Sphynx.jpg
Fil:Sphinx2 July 2006.jpg
Fil:2 week-old Female Sphynx (Suki).jpg
Fil:Adult Female Sphynx (Suki).jpg
Fil:Sphynx cat, lit from one side.jpg
Fil:IW SGC Classicalcats Valentino.jpg
Fil:2 Sphynx cats sleeping together.jpg
Fil:CurledSphynx.jpg
Fil:Cat sphynx 3.jpg


## Referanser

Litteratur: *Alle verdens katter* av Bruce Fogle, utgitt på Spektrum Forlag, 2005.
Kyrre Hellum

**Kyrre Hellum** (født 29. november 1973) er en norsk skuespiller.

Hellum gikk ut av Statens Teaterhøgskole i 1999, og har siden den tid vært med i flere spillefilmer, teaterstykker og kortfilmer. Han har spilt i TV-serier som *[[Ran]]* (Gullrutevinner 2005), *[[Himmelblå]]* (sesong 3-2010) og *[[Lilyhammer]]*, og har også spilt i filmer som *[[Fatso]]* (2008), *[[Nord (2009)|Nord]]* (2009), *[[Tomme Tønner]]* (2010) og *[[Keeper'n til Liverpool]]*. 

Han ble nominert til prisen for beste mannlige birolle for sin rolle som Fido i *Tomme Tønner* under Amandaprisen 2010 og til Kanonprisen 2011 i klassen beste mannlige hovedrolle for *[[Arme Riddere]]*.

## Filmografi
### Film
* 2008: *[[Fatso]]*
* 2009: *[[Nord (2009)|Nord]]*
* 2009: *[[Keeper'n til Liverpool]]*
* 2010: *[[Tomme Tønner]]* - Fido
* 2011: *[[Arme Riddere]]* - Oscar Svendson
* 2012: *[[Julekongen]]* - Trollmannen Snerk
* 2015: *[[Julekongen – Full rustning|Julekongen - Full rustning]]* - Trollmannen Snerk
* 2021: *[[Gritt]]* – Hansi
* 2021: ** 
* 2022: *[[Full dekning]]* – Jørgen

### TV
* 2005: *[[Ran (TV-serie)|Ran]]*
* 2010: *[[Himmelblå]]* - Terje, far til Iris og Robin
* 2012: *[[Lilyhammer]]* - politibetjent Geir Elvis Tvedt
* 2012: *[[Julekongen]]* - trollmannen Snerk
* 2016: *[[Nobel – fred for enhver pris]]* - NRK
* 2016-2017: *[[Black Widows]]* – Peter Wesselø (14 episoder)
* 2018: *[[Kielergata]]* – Geir
* 2018: *[[Rekyl (TV-serie)|Rekyl]]* (3 episoder)
* 2019: *[[Heimebane]]* – trener for Ålesund (1 episode)
* 2020: *[[Basic Bitch]]* – Stig
* 2021: *[[Wisting]]* – Adrian Stiller (4 episoder)

## Referanser


## Eksterne lenker
* 
*  Kyrre Hellum på Filmweb
James Keene

**James Keene** (født 26. desember 1985 i Wells) er en engelsk fotballspiller som spiller spiss for IF Elfsborg. Keene har tidligere spilt for Portsmouth, Kidderminster (lån), Bournemouth (lån), Boston United (lån), Fredrikstad FK (lån) og GAIS (lån).

## Eksterne lenker
*
Mats Selbekk

**Mats Selbekk** (født 16. januar 1987 i Oslo) er en norsk tidligere ishockeyspiller og trener. Han spilte løper for moderklubben Furuset Ishockey fra 2003 til 2010, på grunn av en kneskade måtte han legge opp. Etter det ble han trener for Furuset sitt U19 lag. Før 11/12-sesongen var han hovedtrener for A-laget til Furuset Ishockey. Han har også spilt på aldersbestemt landslag.

## Referanser


## Eksterne lenker
*
Galehuset forlag

**Galehuset forlag** ble opprettet i Oslo i 1993 av forfatteren og skuespilleren Arild Svensgam.

Forlaget har gitt ut tre bøker: *[[De er døde - men lever i Oslo]]* (1993), *[[De er døde - men lever fortsatt i Oslo]]* (1999) og *[[Englehierarkiet]]* av Esben Jaer (1996).

De to første er kildeskrifter over Oslos gater og omhandler 770 gater som har fått navn etter avdøde personer. *Englehierarkiet* er et personlig dokument om schizofreni, et sterkt møte med en vanskelig sykdom.
Framsøkin Ungdómur

**Framsøkin Ungdómur** (norsk oversettelse: «Fremadrettet ungdom») er ungdomsorganisasjonen til det liberale politiske partiet Framsókn på Færøyene. Fem måneder etter moderpartiet ble Framsøkin Ungdómur stiftet under et møte på Gamla Apotekið i Tórshavn den 12. august 2011.

## Formenn
*Harriet Olafsdóttir av Gørðum (født Davidsen) 2011–2012
*Ólavur í Búrstovu 2012–2013
*Petur Kristinn Vang 2013–2014
*Bjarni Kárason Petersen 2014–2016
*Jógvan í Dímun Højgaard 2016
*William Bærentsen 2018–d.d.
*Bjarni Rasmussen 2016–2018

## Referanser


## Eksterne lenker
*
NATO-patron

**NATO-patron** kan referere til:

* 5,56 x 45 mm NATO
* 7,62 x 51 mm NATO
* 9 x 19 mm NATO
* 12,7 x 99 mm NATO
Syed Yasir Abbas

**Syed Yasir Abbas** (født 1986 i Lahore, død 22. mai 2011) var en løytnant i det pakistanske militæret som ble drept i et terrorangrep den 22. mai 2011. 

Abbas ble innrullert i det pakistanske militæret i 2004. I løpet av mai 2011, på grunn av sikkerhetssituasjonen i Karachi, ble Ababs med en gruppe andre andre offiserer gitt ansvaret for å lede en nylig grunnlagt militær avdeling som skulle reagere raskt på terrorangrep. Abbas ble drept av en gruppe terrorister som angrep en militærbase i mai 2011. Terroristene skal ha vært godt trent og var godt utstyrt med mye ammunisjon og nattbriller. Terror-angrepet fant sted på en søndag da sikkerheten ved basen var liten.

## Eksterne lenker
* *[http://www.dawn.com/2011/05/27/every-man-dies-not-every-man-really-lives.html Every man dies, not every man lives]*
* *[https://web.archive.org/web/20110816075043/http://thenews.com.pk/blog/blog_details.asp?id=1329 The Day the Martyr was born]*
* *[http://vision4pakistan.blogspot.com/2011/05/why-syed-yaser-abbas-is-hero-for-our.html Why Syed Yaser Abbas is our Hero]*
Showgirl: The Greatest Hits Tour

***Showgirl: The Greatest Hits Tour*** er en konsertturne av den australske sangeren Kylie Minogue. Minogue planla opprinnelig konserter i Australia og Asia under turneen, men hun ble tvunget til å avbryte da hun ble diagnostisert med brystkreft. Hun gjenopptok turneen den 11. november 2006 med en konsert i Sydney med en revidert settliste og nye kostymer. Turneen er beregnet til å ha spilt inn over 19,9 millioner dollar i Storbritannia alene.

## Sporliste
**Act 1: Showgirl**
*«Overture» (Instrumental introduksjon)
*«Better the Devil You Know»
*«In Your Eyes»
*«Giving You Up»
*«On a Night Like This»

**Act 2: Smiley-Kylie**
*Medley:
**«Shocked» (inneholder utdrag fra «Do You Dare?», «It's No Secret», «Give Me Just a Little More Time», «Keep on Pumpin' It» og «What Kind of Fool (Heard All That Before)»)
**«What Do I Have to Do?» (inneholder utdrag fra «Over Dreaming (Over You)»)
**«Spinning Around» (inneholder utdrag fra «Step Back in Time» med elementer av «Finally» og «Such a Good Feeling»)

**Act 3: Denial**
*«In Denial» (virtuell duett med Neil Tennant)
*«Je Ne Sais Pas Pourquoi»
*«Confide in Me»

**Act 4: What Kylie Wants, Kylie Gets**
*«Red Blooded Woman» (inneholder utdrag fra «Where the Wild Roses Grow»)
*«Slow»
*«Please Stay»

**Act 5: Dreams**
*«Over the Rainbow»
*«Come into My World»
*«Chocolate»
*«I Believe in You»
*«Dreams»

**Act 6: Kyliesque**
*«Hand on Your Heart»
*«The Loco-Motion»
*«I Should Be So Lucky»
*«Your Disco Needs You»

**Act 7: Minx in Space**
*«Put Yourself in My Place»
*«Can't Get You Out of My Head»

**Ekstranummer**
*«Especially for You» (inneholder elementer av «Love's in Need of Love Today»)
*«Love at First Sight»

## Konserter

## Referanser


## Eksterne lenker
* Kylie Minogues offisiell nettside
* Showgirl – The Greatest Hits Tour
Afrikamesterskapet i friidrett 1985

**Afrikamesterskapet i friidrett 1985** var det fjerde Afrikamesterkapet i friidrett, det ble avviklet i Kairo i Egypt i perioden 15. til 18. august 1985.

## Tabell

## Resultater
### Menn

### Damer

## Kilder
*Resultater – GBR Athletics
Osman Saleh Mohammed

**Osman Saleh Mohammed** (arabisk: عثمان صالح tigrinya: ዑስማን ሳልሕ መሓመድ)(født 1948) er en eritreisk politiker. Han var den første utdanningsministeren i Eritrea etter selvstendighet og tjenestegjorde i posisjonen fra 1993 til 2007. Han har overvåket overgangen fra den revolusjonære EPLF skolesystemet til et nasjonalt utdanningssystem. Osman Saleh Mohammed var også ansvarlig for utdanningsdepartementets flytting av alle 12. klassetrinn i landet til Warsay Yika'alo School ved Sawa.
 
I april 2007 ble han flyttet til sjef i Utenriksdepartementet.

## Referanser


## Eksterne lenker
* AfDevInfo
Afrikamesterskapet i friidrett 1984

**Afrikamesterskapet i friidrett 1984** var det tredje Afrikamesterkapet i friidrett, det ble avviklet i Rabat i Marokko i perioden 12. til 15. august 1984.
## Tabell

## Resultater
### Menn

### Damer

## Kilder
*Resultater – GBR Athletics
Ahmed Haj Ali

**Ahmed Haj Ali** er en eritreisk politiker. Han har hatt ulike stillinger i regjeringen i Eritrea. Han ble flyttet til stillingen som turistminister i februar 1997. Han har siden fungert som fiskeri-og marine ressurser. Han var også den første eritreiske representant i FN.
 
I 2011 ble han energi- og gruveminister. Han har signert gruvedrifts avtaler med selskaper fra vestlige land samt Kina til rette for utnyttelse av Eritreas minerale rikdom.
Utleira Idrettslag

**Utleira Idrettslag** (stiftet 6. oktober 1972) er et idrettslag fra Utleira i Trondheim, som blant annet driver med fotball, futsal, håndball og skiidrett. Klubben organiserer idretts- og miljøaktiviteter for barn og unge på Stubban og Risvollan.

## Fotball
A-laget i fotball for herrer spiller i 2024 i 5. divisjon.

Kvinnenes A-lag spiller i 3. divisjon i 2024.

## Futsal
A-laget i futsal for herrer ble etablert i 2015, og har spilt i eliteserien siden 2017. Sesongene 2019-20 og 2020-21 ble de norske seriemestre. Som forsvarende norske seriemestre deltok Utleira i 2020-21 og 2021-22 i innledende runde av UEFA Futsal Champions League. Utleira vant både Eliteserien og Norgescupen i Futsal i 2022/23 og ble dermed den første futsalklubben i Norge til å vinne begge turneringer i samme år. 

A-laget i futsal for damer har spilt i 1.divisjon region midt siden 2017. Sesongen 2018-19 ble de nasjonale sluttspillmestre.

## Håndball
Klubbens håndballag for kvinner spiller i 2023/24-sesongen i 1. divisjon.

## Kjente utøvere
*Kåre Ingebrigtsen, fotball
*Bjørn Tore Kvarme, fotball
*Steinar Sørlie, fotball
*Øyvind Storflor, fotball
*Bjørn Otto Bragstad, fotball
*Øyvind Skaanes, langrenn (Verdensmester 1991)
*Marte Eliasson, håndball (OL-sølv, 1988)
*Sondre Nordstad Moen, friidrett (2:05:48 på maraton, europeisk rekord, 2017)
## Referanser


## Eksterne lenker
*
Baal, gudenes konge i Ugarit

***Baal, gudenes konge i Ugarit*** er en bok i Bokklubbens serie *[[Verdens Hellige Skrifter]]*, redigert av Jens Braarvig og utgitt i 2008. Boken inneholder tekster som ble funnet under utgravninger i oldtidsbyen Ugarit nær Ras Sharma i Syria fra 1929 og framover. Tekstene er fragmentariske, de eneste kjente restene av ugarittisk mytologi, en fruktbarhets- og naturreligion som deler sitt verdensbilde med andre mytologier i det gamle Midtøsten: sumerisk, hettittisk og babylonsk mytologi. 

Hovedaktøren i det ugarittiske pantheon er Baal, en regngud, tordengud og fruktbarhetsgud, også kjent under navnet Hadad og har fellestrekk med den sumeriske Adad. Hans kvinnelige motstykke var Astarte/Athtartu. Baal var sønn av vegetasjonsguden Dagan. Skaperguden El, som Baal utfordrer og overtar makten fra, er også gjenkjennelig fra andre deler av Midtøsten.

Hovedstrukturen i det ugarittisk-babylonske gudeuniverset ble senere videreført hos fønikerne og etter hvert overtatt av gresk mytologi: en tilbaketrukket skapergud (Kronos/El), en herskergud som kontrollerer naturkrefter (Zevs/Baal), og en dødsrikegud som herskergudens rival (Hades/Motu).

## Innhold
Tekstene er disponert i fem hovedkapitler
* **Gudenes verden**. Den lengste teksten her er Baal-syklusen
* **Heltenes verden**. De lengste tekstene her er *[[Danil og Aqhat]]* og *[[Beretningen om kong Keret]].
* *'Menneskenes verden**. Tekster som beskriver hvordan man påkaller gudene og beskytter seg .
* **Fønikernes Baal**. Tekster funnet i Karatepe i [[Tyrkia]] i 1946-47 som er skrevet på [[800-tallet f.Kr.]] og viser hvordan [[fønikerne]] videreførte Baal-kultusen.
* **Israelittenes Baal*'. Tekster fra [[Det gamle testamente]] som viser israelittenes oppfatning av Baal-kultusen.

== Bibliografi ==
* *Baal, gudenes konge i Ugarit''. Utvalg og innledende essay ved Jens Braarvig ; oversatt av Rolf Furuli mfl. Bokklubben, 2008. XLVI, 255 s. (Verdens hellige skrifter; 49). ISBN 978-82-525-6590-4
Eurotreff 7

***Eurotreff 7*** er et musikkalbum med Four Jets, utgitt i 1975.

## Sporliste

# «Kom og se» (Gunnar Jørstad)
# «I'm on Fire» (Dwight Twilley)
# «Din egen lykkesmed» (Don Henley/Glenn Frey/Gunnar Jørstad)
# «Paloma Blanca» (George Baker)
# «Sailing» (Kim Carnes/Dave Ellingson)
# «S.O.S.» (Benny Andersson/Stig Anderson/Björn Ulvaeus)
# «Nå bobler blodet så hett i meg» (Gunnar Jørstad)
# «Mamma Mia» (Benny Andersson/Stig Anderson/Björn Ulvaeus)
# «Island Girl» (Elton John/Bernie Taupin)
# «I Only Have Eyes for You» (Harry Warren/Al Dubin)
# «Å Baby» (Gunnar Jørstad)
# «I Go to Pieces» (Del Shannon)
# «Lønningspåsan» (Gunnar Jørstad)
# «Havets vind» (Gunnar Jørstad)

## Medvirkende
### Four Jets
* Liv Mylius - sang
* Tor Brovold - sang, munnspill
* Geir Johansen - gitar, congas, sang
* Jens Petter Søreng - gitarer, sang
* Per Arnt Tødaas - orgel, piano, synth, mellotron, sang
* Einar Horgmo - bass
* Kai Biermann - trommer
### Øvrige medvirkende
* Leif Hemmingsen - produsent
* Rune Nordal - produsent, tekniker
* Gunnar Jørstad - tekstforfatter

## Eksterne lenker
* Eurotreff 7
Bipes

se tekst

***Bipes*** er en slekt av ormeøgler som forekommer i Mexico.

I motsetning til andre ormeøgler har de bevart forlemmene, og på grunn av den forlengede kroppen ser det nesten ut som om føttene sitter på hodet. Forlemmene brukes til å ta seg fram oppe på marka, og brukes også til å skuffe unna det øverste jordlaget før ormeøglen borer seg ned i jorda. *Bipes* er den eneste slekten i familien Bipedidae.

Antall tær varierer mellom de ulike artene. *Bipes biporus* har fem tær på hver fot, *B. canaliculatus* har fire eller fem tær, mens *B. tridactylus* alltid har tre tær.

## Arter
De tre artene har følgende utbredelse:

* *Bipes biporus* – halvøya Baja California: sørvest i delstaten Baja California, vestlige del av Baja California Sur
* *Bipes canaliculatus* – Balsas-bekkenet i delstatene Guerrero og Michoacan 
* *Bipes tridactylus* – et lite område ved stillehavskysten i delstaten Guerrero

I noen oversikter nevnes en fjerde art, *Bipes alvarezi*, men de fleste mener at dette navnet er et synonym for *Bipes canaliculatus*.

## Eksterne lenker
* 
* 
* 
* 
* Mexico Herpetology – ''Bipes''
* The Reptile Database - ''Bipes''
* YouTube - ''Bipes canaliculatus''
* YouTube - ''Bipes biporus'', the Mexican Mole Lizard
Idrettslaget Jotun

**Idrettslaget Jotun** (stiftet i 1923) er et idrettslag fra Øvre Årdal i Sogn og Fjordane, som driver med fotball, friidrett, håndball, motorsport, skiidrett, styrkeløft, sykling, turn og volleyball.

## Fotball

A-laget i fotball for herrer spilte sist i 2. divisjon i 2000. Men i 2003 slo klubben seg sammen med Årdalstangen Idrettslag og dannet Jotun-Årdalstangen Fotballklubb. I 2005 ble navnet formelt endret til Årdal Fotballklubb.

## Håndball
Klubbens håndballag for kvinner spiller 2013/14-sesongen i 2. divisjon.

## Kjente utøvere
*Svein Inge Buhaug, friidrett
*Marianne Stedje Øren, håndballspiller
*Rebecca Brun Steinheim, håndballspiller
* Hege Bakken Wahlquist som er håndballspiller i den danske eliteserien i klubben Silkeborg/Voel KFUM og landslagsspiller for Norge LKR (Landslag Kvinner Rekrutt)
* Therese Lægreid håndballspiller
*Sivert Heggheim Mannsverk, fotballspiller

## Eksterne lenker
* 
* Jotun Håndball
Berhane Abrehe

**Berhane Abrehe** (tigrinya: በርሃነ አብረሀ) (1945–2024) var en eritreisk embetsmann og politiker, som fra 2001 til 2012 var Eritreas finansminister.

Berhane Abrehe ble arrestert 17. september 2018, bare én uke etter utgivelsen av boken hans. Hans kone, Almaz Habtemariam, også en EPLF-veteran, hadde blitt fengslet et år tidligere for å ha hjulpet en av sønnene deres å flykte fra landet. Verken Berhane eller hans kone ble formelt siktet for en forbrytelse, og ingen juridisk representant eller familiemedlem fikk se dem etter fengslingen. Abrehe døde etter å ha tilbrakt seks år på isolasjon i Carshelli-fengselet i Asmara. Han var 79 år gammel.

## Referanser
Wu Aiying

**Wu Aiying** (forenklet kinesisk: 吴爱英, tradisjonell kinesisk: 吳愛英, pinyin: *Wú Àiyīng*; født 1951 i fylket Changle i byprefekturet Weifang i provinsen Shandong i Folkerepublikken Kina) er en kinesisk kommunistisk politiker. Hun er (2011) Kinas statsadvokat («justisminister»).

Hun ble utdannet ved Shandonguniversitetet fra 1971 til 1973, og ble justisminister 1. juli 2005.

## Referanser


## Eksterne lenker
*
Afrikamesterskapet i friidrett 1979

**Afrikamesterskapet i friidrett 1979** var det første Afrikamesterkapet i friidrett, det ble avviklet i Dakar i Senegal i perioden 2. til 5. august. Det var 23 øvelser for menn og 16 for damer ogdet var 251 utøvere fra 24 nasjoner som deltok. Nigeria ble beste nasjon med åtte gullmedaljer foran Algerie med sju

## Tabell

## Resultater
### Menn

### Kvinner

## Eksterne lenker
* Resultater – GBR Athletics
Heile livet og mæ

***Heile livet og mæ*** er et konsertalbum med Terje Tysland. Albumet kom til salgs under konserten den 21. oktober 2011. Konserten er fra Oppdal kulturhus den 16. april 2011.

## Sporliste

# «Send mæ en øl» (Terje Tysland)
# «Klokkern» (Terje Tysland)
# «Endelig bestemt mæ» (Terje Tysland)
# «Tebake te våren en gang» (Terje Tysland)
# «Vilt kjør og stor stas» (Terje Tysland)
# «Dørvakta» (Terje Tysland)
# «Hvis du går» (Terje Tysland)
# «Tullingan trives» (Terje Tysland)
# «Ei flaske vin» (Terje Tysland)
# «Koinna ha vorri lensmann» (Terje Tysland)
# «Kjærlighetsvise» (Terje Tysland)
# «Bula» (Terje Tysland)
# «Heile livet» (Terje Tysland), med Claudia Scott
# «Ka fan e du så gla fer» (Terje Tysland)
# «Gutta på by'n» (Terje Tysland)
# «Liddeli gla» (Terje Tysland)
## Medvirkende
### Terje Tysland Band
* Terje Tysland - sang, gitarer, trekkspill, låtskriver
* Daniel Viken – Gitar, kor
* Terje Grande – Orgel, piano
* Raymond Ness – Bass, kor
* Johnny Frisvoll – Trommer

### Andre medvirkende
* Claudia Scott – Vokal
* Reidar Larsen – Piano på *Ka fan e du så gla fer*
* Bjørn Jørgensen – Piano
* Steinar Borvik – Saksofon, fløyte
* Torbjørn Sunde – Trombone
* Rune Haglund – Trompet
* Arnt Egil Rånes - produsent, miks
* Morten Stendahl - mastring
* Jøran Juveli Marstrander - foto
* Martin Hågensen - foto
* Espen Liland - coverdesign
Hainnhoinn in the Band

***Hainnhoinn in the Band*** er et musikkalbum med Four Jets, utgitt i 1981.

## Sporliste

# «Ulvillavisa (Får æ itj ei pøls)» - Köppäbävisan (Bengt Pegefeldt/Hans Rotmo)
# «Takk for det du sa» (George Harrison/Gunnar Hordvik)
# «Kjærleik er som ein draum» - All the Love In the World (Andy Davis/James Warren/Gunnar Hordvik)
# «Fuglesangen» - The Bird Song (Werner Thomas/Terry Rendall)
# «Ingen kommer unna politikken» (Anna McGarrigle/Philippe Tatartcheff/Åge Aleksandersen)
# «Hands Up» (Jean Kluger/Daniel Vangarde/Roger Eilertsen)
# «No må du bestæm dæ» (Andy Hill/John Danter/Gunnar Hordvik)
# «Hainnhoinn i bainn» (Trad./Birger Jørstad)
# «Æ ber dæ unnskyld» (Hans Vermeulen/Gunnar Hordvik)
# «Sukiaki» (Rokusuke Ei/Hachidai Nakamura/Tor Brovold)
# «Ønske du liv eller livet» (Svein Strugstad/Gunnar Hordvik)
# «Vi bor på landet» (Archie Bleyer/Sven Paddock/Svein Strugstad)
# «God morgen» (Lasse Holm/Torgny Söderberg/Liv Mylius/Tor Brovold/Ole Andreas Norum)
# «Stars of 69/Det sleit sæ eit lam uti Ladal'n» (Trad.)

## Medvirkende
### Four Jets
* Liv Mylius - sang, låtskriver 
* Tor Brovold - sang, barytonhorn, rytmeinstrumenter, munnspill, låtskriver
* Jens Petter Søreng - gitarer, vokal
* Einar Horgmo - bass, kor
* Svein Strugstad - vokal, piano, saksofon, produsent, låtskriver
* Ole Andreas Norum - trommer, perkusjon, vokal, låtskriver
### Øvrige medvirkende
* Roger Valstad - tekniker
* Gunnar Hordvik - tekstforfatter 
* Hans Rotmo - låtskriver 
* Åge Aleksandersen - låtskriver
* Roger Eilertsen - tekstforfatter 
* Torstein Dalemark - foto 
## Eksterne lenker
* 
*  «Four Jets», Ballade.no 6. august 2006
Martin Linges vei (Oslo)

**Martin Linges vei** (1–43, 6–30) er en vei på Bogerud i bydel Østensjø i Oslo. Den begynner og slutter i General Ruges vei og går parallelt med denne på vestsiden av Østensjøbanen like nord for Bogerud stasjon.

Veien ble oppkalt etter offiser Martin Linge etter vedtak i bystyret 19. januar 1962.

## Kilder
* De er døde - men lever fortsatt i Oslo! av Arild Svensgam, utgitt på Galehuset forlag i 1999.
* 

## Eksterne lenker
*
Song Xiuyan

**Song Xiuyan** (kinesisk: 宋秀岩, pinyin: *Sòng Xiùyán*, født i oktober 1955 i Tianjin i Folkerepublikken Kina) er en kinesisk kommunistisk politiker. Hun var landets andre kvinnelige guvernør (guvernør for provinsen Jiangsu), og er nå viseformann for Den allkinesiske kvinneføderasjon.

Hun har gått på Det kinesiske kommunistpartis sentrale partiskole i Beijing.

## Referanser


## Eksterne lenker
*  
* Foto
Til alle

***Til alle*** er et musikkalbum med Four Jets, utgitt i 1985.

## Sporliste

# «Buster»
# «Æ kjæm så vel i hau dæ» (Hans Løkken)
# «Tivoli»
# «Ta mi hand»
# «Du skriver dine kjære sanger»
# «20 år» (Svein Strugstad)
# «Gi meg en sang»
# «Ola Uteligger» (Hans Rotmo)
# «Til alle»
# «God tur til Paris»
# «Har du lyst på no'»
# «I Just Need You for Tonight»

## Medvirkende
### Four Jets
* Anita Bogen - sang, kor
* Bente Smaavik - sang, kor
* Tor Brovold - sang, munnspill, kor 
* Jens Petter Søreng - gitarer, sang, kor
* Svein Strugstad - tangenter
* Stein Haanshus - bass, kor
* Dag Olav Rasmussen - trommer 
### Øvrige medvirkende
* Ole Vidar Lien - produsent
* Pete Knutsen - produsent
* Hans Rotmo - låtskriver 
* Rune Nordal - tekniker
* Rune Lindqvist - tekniker
* Rolf Kjernet - tekniker
* Espen Dahl - tekniker
* Jan Erik Kongshaug - tekniker

## Eksterne lenker
* Til alle
Ridder Runde og hans kamp mot drager og baroner

***Ridder Runde og hans kamp mot drager og baroner*** var en norsk barne- og familieserie på fire episoder som ble sendt på NRK første gang i romjula 1979. Serien var basert på Robert Bolts skuespill, *The Thwarting of Baron Bolligrew*, fra 1964. Manuset ble oversatt til norsk av Mimi Omdahl, mens Svein Scharffenberg hadde regien. Hovedrollen som Ridder Runde ble spilt av Frank Robert. Serien var en samproduksjon mellom Fjernsynsteatret og Barne- og Ungdomsavdelingen i NRK.

Serien ble sendt i reprise høsten 1983.

## Handling
Ridder Runde sendes til Bollegru-øya for å gjeninnføre rettferdigheten og å bygge opp kirken som den onde baron Bollegru rev. I tillegg har han til hensikt å drepe en drage som regjerer over halve øya. Dragen har inngått en pakt med Baron Bollegru om at de skal dele øya mellom seg, men dragens tiltagende sult fører til at den vil ha mer av øya. Baron Bollegru misliker at Ridder Runde har kommet til øya og allierer seg derfor med trollmannen Molokk for å bli kvitt ham.

## Rollebesetning
*Frank Robert .... Ridder Runde
*William Nyrén .... Hertug og borgermester
*Nils Ole Oftebro .... Ridder Grim Krafting og Baron Bollegru
*Geir Børresen .... Ridder Jårlsberg og Storeslem
*Ragnhild Michelsen .... Kaptein Obida Bobbelnobb
*Arne Bang-Hansen .... Ridder Enebær, Skippo og Skjære
*Jan Hårstad .... Ridder von Smygenskjold og Molokk
*Bjarne Andersen .... Stemmen til dragen
*Knut Heljar Hagen .... Fortellerstemmen, sang og komposisjoner
*Mindre roller besettes av Asbjørn Glavin, Thorbjørn Sagen, Peder Øivind Gloslie og Bjørn Erik Borgersen.

## Referanser


## Eksterne lenker
*
Gunnar Hagen

**Gunnar Hagen** (1904&ndash;1969) var en norsk friidrettsutøver (mangekamp og tresteg). Han representerte Løten IL i 1925, Gyl Idrettslag fra Tingvoll i Romsdal i 1926, før han flyttet til Oslo og ble medlem i IL i BUL fra 1927.

Hagen vant åtte norgesmesterskap og ble tildelt kongepokalen i 1929 etter seierne i tikamp (ny mesterskapsrekord med 6977,040&nbsp;poeng) og tresteg.

## Medaljer i norske mesterskap
Hagen vant 8 NM-titler, og 17 medaljer totalt.

## Referanser




## Eksterne lenker
*
På hjul med Four Jets

***På hjul med Four Jets*** er et musikkalbum med Four Jets, utgitt i 1978.

## Sporliste

# «Strengeleken»
# «For et eventyr til»
# «Boom-Boom»
# «Kor ska vi hæn lille vænn»
# «Si mæ kor du no har tænkt dæ»
# «Rosetta»
# «Det var i gammel tid»
# «Liste pop»
# «It's a Heartache»
# «Kvinne i sort»
# «Jämtlands brurmarsj»
# «Meg veg bredden av æ Nidælva»
## Medvirkende
### Four Jets
* Liv Mylius - sang
* Tor Brovold - sang, munnspill
* Jens Petter Søreng - gitarer, vokal
* Einar Horgmo - bass, gitar, mandolin, kor
* Lars Måløy - keyboard
* Steinar Krokstad - trommer
### Øvrige medvirkende
* Ørnulf Holthe - produsent, tekniker
* Gunnar Andreas Berg - gitarer
## Eksterne lenker
* På hjul med Four Jets
August Brust

**August Brust** (født 1. august 1862 i Essen-Werden, død 20. april 1924 i Essen-Altenessen) var en tysk fagforeningsleder innenfor provinsen Westfalen i kongeriket Preussen. I 1894 grunnla han fagforeningen Gewerkverein christlicher Bergarbeiter für den Oberbergamtsbezirk Dortmund, som var den første kristne fagforeningen i Ruhrområdet og i Tyskland.

## Referanser
Gruvearbeidernes fagforeninger i Tyskland

**Gruvearbeidernes fagforeninger i Tyskland** har en historie som går tilbake til 1872, da den første den første lokale, men dog begrensede streikebevegelsen oppstod i Ruhrområdet. Den mislyktes imidlertid i å bli noen massebevegelse. Deres historie var i begynnelsen preget av en splittelse i forskjellige retninger. 

I forbindelse med gruvearbeiderstreiken i Ruhrområdet i 1889 ble det sosialdemokratiske såkalte «gamle forbund» grunnlagt i Dorstfeld, som idag er en del av Dortmund. I 1894 fulgte det kristne gruvearbeiderforbundet, og i 1902 ble et polsk forbund grunnlagt. 

Først etter andre verdenskrig ble de samlet i en felles organisasjon. I 1946 ble *Industrieverband Bergbau* grunnlagt i den britiske okkupasjonssonen. Organisasjonen skiftet i 1948 navn til *IG Bergbau*, og har siden 1960 vært kjent under navnet IG Bergbau und Energie.
Gruvearbeiderstreiken i Ruhrområdet i 1889

**Gruvearbeiderstreiken i Ruhrområdet i 1889** var den første organiserte streiken i gruveindustrien i Ruhrområdet. Streiken ble utløst av flere tiårs oppsamlet spenning, og omfattet på det meste omkring 90 % av de daværende 104 000 gruvearbeiderne. 

Oppstanden begynte i Bochum 24. april og i Essen 1. mai, og bredte seg spontant til andre steder. En sentral streikekomité ble dannet, og arbeiderne krevde lønnsøkninger, innføring av åtte timers arbeidsdag, og la frem en rekke andre krav. Streikekomitéen sendte også en deputasjon til keiser Vilhelm II av Tyskland for å legge frem sine krav. Selv om han kritiserte streiken, innrømmet han retten til å overprøve klagene offentlig. Da foreningen for gruvedriftens interesser i Oberbergamtsbezirk Dortmund signaliserte imøtekommenhet overfor kravene, dabbet streiken langsomt av.

## Referanser
Burg Wetter

**Burg Wetter** ved Harkortsee befinner seg omkring 100 meter over havet i byen Wetter i Ruhrområdet i Nordrhein-Westfalen og var en av de mest betydningsfulle borgene i Ruhrdalen fra 1250 til 1274. Borgen er idag en ruin og ligger i nærheten av rådhuset i Wetter i nærheten av den historiske kommunen (*freiheit*) ved en av forgreiningene av Ardeygebirge. Grevene av Mark forvaltet fra denne borgen sine eiendeler i Ruhrområdet.

## Eksterne lenker
*
Tysklands industrielle revolusjon

**Tysklands industrielle revolusjon** er betegnelsen på en fase i Tysklands økonomiske historie som begynte med Hubert Kiesewetter i 1815 og Friedrich-Wilhelm Henning i 1835. Perioden avløste den førindustrielle tiden og perioden med protoindustrialisering. Tidsmessig regnes den fra 1830-årene til 1870, og ble etterfulgt av Tysklands høyindustrialisering under det tyske keiserrike fra 1870 til 1914. Den industrielle revolusjon i Tyskland skilte seg ut fra pionerlandet Storbritannia ved at det ikke var tekstilindustrien, men snarere gruvedrift, tungindustri  og jernbanen som ble nøkkelnæringer. Et annet kjennetegn var industrialiseringens regionale karakter. Dels på grunn av gamle tradisjoner og dels på grunn av tilgangen til råstoffer, førte kommunikasjonsnettet og andre faktorer til at den industrielle revolusjonen ble konsentrert i enkelte regionale fortetningssoner. I eldre næringslandskaper som ikke klarte å tilpasse seg den nye tid, kunne det oppstå avindustrialiseringsprosesser. På denne måten var den industrielle utviklingen for svak til å i nevneverdig grad gi arbeidsplasser for en voksende befolkning. I tillegg forsterket den industrielle konkurransen krisen innen håndverk og tradisjonelle yrker. Dette var en av årsakene til pauperismen under Vormärz. Først med industrialiseringens gjennombrudd under høyindustrialiseringen fantes det i et større omfang nye arbeidsmuligheter. I utviklingens videre forløp ble de sosiale spørsmål sentrale for den landlige underklassen og den voksende arbeiderklassen som hadde dårlige arbeidsforhold og ofte lave lønninger.
Reidemeister

**Reidemeister** er en benevnelse som ble benyttet i Tyskland og Belgia i førindustriell tid om metallprodusenter og i en snevrere forstand om en bestemt type metallprodusent. Begrepets etymologiske opprinnelse er uklar. Det ble benyttet i hertugdømmet Westfalen, fjellområdene Harz og Eifel, Siegerland, Bergisches Land, Namur, grevskapet Mark i Sauerland og tilgrensende områder. I grevskapet Mark var begrepet i bruk fra 1400-årene til 1800-årene.
Ugarittisk mytologi

**Ugarittisk mytologi** var en fruktbarhets- og naturelementreligion som ble praktisert i oldtidsbyen Ugarit i det nåværende Syria i byens storhetstid i yngre bronsealder, ca 14.-12. århundre f.Kr..

Hovedaktøren i det ugarittiske pantheon er Baal, en regngud, tordengud og fruktbarhetsgud som også er kjent under navnet Hadad og som har fellestrekk med den sumeriske Adad. Hans kvinnelige motstykke var Astarte/Athtartu. Baal var sønn av vegetasjonsguden Dagan. Skaperguden El, som Baal utfordrer og overtar makten fra er også gjenkjennelig fra andre deler av Midtøsten.

Den lengste kjente teksten er Baal-syklusen, som skildrer Baals kamp mot Els to sønner havguden Yammu og dødsrikeguden Motu.

Ugarittenes religiøse praksis har fellestrekk med andre mytologiske verdensbilder fra det gamle Midtøsten: sumerisk, hettittisk og babylonsk mytologi. Hovedstrukturen i det ugarittisk-babylonske gudeuniverset ble senere videreført hos fønikerne og etterhvert også overtatt av gresk mytologi: en tilbaketrukket skapergud (Kronos/El), en herskergud som kontrollerer naturkrefter (Zevs/Baal) og en dødsrikegud som herskergudens rival (Hades/Motu).

## Litteratur
* *[[Baal, gudenes konge i Ugarit]]*. Utvalg og innledende essay ved Jens Braarvig ; oversatt av Rolf Furuli mfl. Bokklubben, 2008. XLVI, 255 s. (Verdens hellige skrifter; 49). ISBN 978-82-525-6590-4
* Arvid S. Kapelrud. *Vår konge er Ba'al, fruktbarhetsguden Ba'al i Ras Sjamra-tekstene*. Universitetsforlaget, 1974. ISBN 82-00-01273-5. Først utgitt som *Baal in the Ras Shamra texts* (København, 1952)
Kolorist (musikk)

**Koloristene** (på tysk *Koloristen*) var en gruppe tyske orgelkomponister fra 1500-tallet med det fellestrekk at de «fargela» musikken ved hjelp av heftig forsiring av cantus firmus og senere av akkordprogresjoner.

Begrepet ble opprinnelig brukt av August Gottfried Ritter (1811–1885) som et nedsettende begrep fordi han mente koloristene ornamenterte koloraturpassasjer på en overdreven og meningsløs måte.

Komponister som tilhører koloristene er blant andre:

*Sebastian Virdung
*Arnolt Schlick
*Elias Nikolaus Ammerbach

*Paul Hofhaimer
*Bernhard Schmid d.e.
*Bernhard Schmid d.y.

*Jacob Paix
*Conrad Paumann
*Johann Woltz

## Referanser
Coandă

**Coandă** kan være flere ting:

* Constantin Coandă
* Henri Coandă
** Henri Coandă internasjonale lufthavn
Gruvedriften i Ruhrområdet

**Gruvedriften i Ruhrområdet** omfatter kullgruvedrift og utvinning av mineralressurser fra malm i Ruhrområdet i Tyskland. Industrien har en mer enn 700 år lang historie, og den første attesterte kullgruven i Dortmund ble åpnet i 1296. I den førindustrielle perioden var steinkullet og mineralene i Ruhrområdet basis for de førindustrielle *Hütte* og den manuelle metallproduksjonen (*Hammerwerke*) i Westfalen. I de første tiårene av 1800-tallet ble Ruhrområdet sentralt under den industrielle revolusjon i Tyskland. Det var også et økonomisk sentrum under høyindustrialiseringen i det tyske keiserrike mellom 1870 og 1914. Kritisk for fremveksten av en moderne prosessindustri var underjordisk gruvedrift, som også tillot drift under mergelskiktene. Dette skjedde første gangen i 1837 i Rhein-Ruhr i nærheten av Essen. *[[Zeche Vereinigte Präsident]]* fra 1841 i Dortmund den første bedriften av dette slaget i Ruhrområdet.
Tysklands høyindustrialisering

**Tysklands høyindustrialisering** er betegnelsen på en fase i Tysklands økonomiske historie. Tidsmessig ligger den etter Tysklands industrielle revolusjon og frem til utbruddet av første verdenskrig og tilsvarer noenlunde perioden til det tyske keiserrike. Fra 1870 til 1914 skiftet Tyskland karakter fra å være et utpreget landbruksland til å bli et moderne industriland. I denne Gründerzeit ble ikke bare de økonomiske strukturene forandret, men prosessen hadde også en effekt på samfunnet. Innenlandske folkevandringer, en økt urbanisering og etableringen av sosiale og markedsbetingede klasser kan direkte føres tilbake til høyindustrialiseringen. Indirekte fikk utviklingen betydning for den politiske kultur med fremveksten av politiske folkepartier og fagforeninger og for det kulturelle liv, deriblant i form av den tyske ungdomsbevegelsen som protesterte mot moderniseringen. Høyindustrialiseringen fulgte etter den andre industrielle revolusjon og omfattet automatisering av produksjonsprosessen med masseproduksjon og samlebånd. Dette fikk en stor revulosjon som vi idag kaller den tyske revulosjonen, som er fetter med den franske revulosjonen.
Ålbæk

**Ålbæk** er en by i Frederikshavn kommune i Nordjylland, og stoppested på Skagensbanen. Ålbæk ligger mellom Skagen og Frederikshavn.

Havområdet utenfor Ålbæk blir benevnt Ålbæk bugt. Dette er en vid bukt som strekker seg fra Skagen til Frederikshavn.

Ålbækområdet er et populært område for sommerhus.

Deler av Ålbæk ligger nesten rett øst av Råbjerg Mile. Sandmilen er i forflytning østover, slik at den kan forventes å dekke stedet med sand, tilsvarende hva som skjedde med kirken ved Skagen. Beboerne har foreløpig liten grunn til bekymring, da dette først vil skje mere enn 300 år inn i framtiden.

## Referanser


## Eksterne lenker
*
Knut Mørken

**Knut Martin Mørken** (født 1957 i Tønsberg) er en norsk matematiker.

Mørken er professor i matematikk ved Universitetet i Oslo, og visedekan for utdanning ved Det matematisk-naturvitenskapelige fakultet (UiO). Han underviser i kurset MAT-INF1100. Hans forskning dreier seg blant annet om geometrisk modellering.

I 2017 mottok Knut Mørken Olav Thon Stiftelsens nasjonale pris for fremragende undervisning for å ha utviklet «en klar utdanningsvisjon gjennom programmet InterAct - Kultur for Læring» og gjennomført «en fornyelse av studieprogrammene og fagene ved det Matematisk-naturvitenskapelige fakultet, Universitetet i Oslo.»

## Referanser

## Eksterne lenker
Underjordisk gruvedrift

**Underjordisk gruvedrift i mykt fjell** refererer til en gruppe metoder for underjordisk gruvedrift som benyttes for å utvinne kull, oljeskifer og andre mineraler eller geologiske materialer fra sedimentære, «myke» fjell. Fordi det som utvinnes i sedimentære fjell vanligvis ligger lagvis og er relativt lite harde, varierer utvinningsmetodene fra underjordisk gruvedrift i hardt fjell som brukes i magmatiske bergarter eller metamorfe bergarter. Metodene i underjordisk gruvedrift varierer også mye fra metodene i dagbrudd.

## Se også

* Norsk bergindustrihistorie

* Gruvedrift

* Dagbrudd
De sauerlandske vandrende handelsmenn

**De sauerlandske vandrende handelsmenn** (tysk: *Sauerländer Wanderhändlern*) er en benevnelse på personer i Sauerland som livnærte seg på å handle med ulike varer tidels langt unna deres hjemområder. Næringen oppstod på 1500-tallet, fikk en stor betydning fra 1800-tallet, og eksisterte frem til første halvdel av 1900-tallet, da den forsvant. Handelen omfattet i mindre regioner produkter som treverk, jern- og stålvarer. Siden 1700-tallet kom varer av treverk fra Wittgensteiner Land, mens jern og stålprodukter kom fra grevskapet Mark og Bergisches Land. I handelen med ljå hadde næringen tidvis en monopolstilling.
Kontingent

**Kontingent** (fra latin av *contingere*, «berøre, vedkomme») i betydningen det som angår, men brukes vanligvis om bidrag, medlemsavgift i lag og foreninger, avisavgifttilskudd til et felles foretak, medlemspenger og lignende. Innbetalinger kan skje i intervaller fra månedlig (gjelder for mange fagforbund, ofte med avtale om lønnstrekk) til årlig. Kontingenten skal vanligvis dekke foreningens løpende utgifter og eventuelt avsetning til fond for formål innenfor foreningens målsetting. Kontingent fastsettes av generalforsamling/årsmøte.

Kontingent kan også brukes om særskilte grupper med oppdrag, som eksempelvis FN-soldater som avgis til internasjonal tjeneste, eller om en adskilt gruppe, som eksempelvis en kontingent nordmenn i Calcutta.

Som filosofisk begrep kan kontingent henvise til det som er logisk mulig, men ikke nødvendig.

## Referanser


## Litteratur
*Taule, Ragnvald (1995): *Escolas ordbok - bokmål*, Escola forlag, ISBN 82-7423-001-9
Kiepenkerl

**Kiepenkerle** var navnet på omreisende handelsmenn i det nedertyske språkområdet mellom Sauerland og Hamburg som hørte til reisende folk. De bragte med seg næringsmidler som egg, melkeprodukter og fjærkre inn til byene og sørget til gjengjeld for at de landlige områdene ble tilført salt, informasjon om aktuelle hendelser og andre varer. En tyske handelsreisende som på denne måten krysset grensen til Nederland, ble kalt **Kiepenkerel** eller **Kiepkerl**.

nds-nl:Bakkiesman
Oppstanden i Iserlohn i 1849

**Oppstanden i Iserlohn i 1849** var en oppstand i Iserlohn i provinsen Westfalen i kongeriket Preussen i mai 1849. Den var en av de mest betydningsfulle av de såkalte «mai-oppstandene» som oppstod i kjølvannet av den radikale demokratiske riksforfatningskampanjen i Tyskland etter marsrevolusjonen i 1848. Utgangspunktet var et mytteri innenfor Landwehr den 10. mai 1849 i byen Hagen, hvor soldater nektet å bli brukt mot revolusjonen i Baden. Opprøret ble slått ned den 17. mai 1849 av de prøyssiske linjetroppene.
Fanefjord kirke

**Fanefjord kirke** er en kirke fra 1200-tallet som ligger ved Fanefjord på Møn i Danmark. En halv kilometer syd for kirken ligger den store langdyssen Grønsalen, også kalt *Grønjægers Høj*. Kirken er særlig kjent for sine kalkmalerier.

Kirken er oppført i munkesten og består av et langhus, et tårn i vest og et våpenhus i nord. Langhusets vestre del er det mere enn 7 meter høye kirkeskipet bygget i siste halvdel av 1200-tallet. De nåværende krysshvelvene er fra slutten av 1400-tallet og langhuskoret fra begynnelsen av 1500-tallet. Kirkens rundbuede vinduer stammer sannsynligvis fra en istandsettelse i 1724.
__NOTOC__
## Kalkmalerier
Kalkmaleriene i kirken var malt over i mange år og ble avdekket under ledelse av E. Lind ved Nationalmuseet fra 1932 til 1934. I 2009 gjennomgikk maleriene en omfattende restaurering.

Kirken har kalkmalerier fra to perioder; fra rundt 1350 og fra 1500-tallet. Triumfbuen ble dekorert med bl.a. fire sirkler med evangelistene, St.Kristoffer og St.Georg på 1300-tallet. 
På begynnelsen av 1500-tallet, kort tid før reformasjonen, dekorerte Elmelundemesteren og hans medhjelpere kirken med motiver fra Bibelen etter inspirasjon fra Biblia pauperum.

## Inventar
Altertavlen er i renessanse fra ca.1630 med ornamenter i bruskbarokk. Den har en innskrift hvor det fremgår at den har blitt utsmykket i 1634 på Corfitz Ulfeldts regning.

Prekestolen er fra rundt 1645 og har Christian IVs emblem. Typen er svært lik prekestolen i Elmelunde kirke som er skåret av en elev av Jørgen Ringnis og er sannsynligvis utført av samme mester.

Døpefonten er av gotlandsk type, senromansk og utført i rød- og hvit kalksten. Kirken har tre votivskip og et orgel fra 1998.

## Kilder
* Fanefjord kirkes historie
* Kirkehistorie.dk om Fanefjord
Shennongjia

**Shennongjia** (kinesisk: 神农架林区; pinyin: *Shénnóngjià Línqū*) er et skogsdistrikt i provinsen Hubei i Folkerepublikken Kina. Den er umiddelbart underlagt provinsen, det vil si ikke under et prefektur.

Her er Naturreservatet Shennongjia, som ble etablert i 1986 i et vanskelig tilgjengelig skogdekket fjellområde. UNESCO vedtok i 2016 å oppføre to skogsområder Shennongjia som verdensarvsted.

## Administrative enheter
Shennongjias administrative status er temmelig enestående ved det at det regnes som «skogsdistrikt», og som sådan Kinas eneste på dette nivået. 

Diostriktet ble til i 1970 med territorium tatt fra de tilgrensende fylker Badong, Xingshan og Fang.

Shennongjia er videre inndelt i 

**Storkommunene**
* Songbai (|松柏镇, *Sōngbǎi Zhèn*), Yangri (阳日镇, *Yángrì Zhèn*), Hongping (红坪镇, *Hóngpíng Zhèn*), Muyu (木鱼镇, *Mùyú Zhèn*), Xinhua (新华镇, *Xīnhuá Zhèn*); 
**Kommunene**
* Songluo (宋洛乡, *Sòngluò Xiāng*), Jiuhu (九湖乡, *Jiǔhú Xiāng*), Xiaguping for tujiaene (下谷坪土家族乡, *Xiàgǔpíng Tǔjiāzú Xiāng*).

## Referanser


## Eksterne lenker
* Lokalregjeringens hjemmesider  
* Fiche UESCO de la réserve naturelle de Shennongjia
* Une visite dans la région montagneuse de Shennongjia de la province du Hubei, Radio Chine Internationale, 4 décembre 2002
Motu

**Motu** (skrevet *mt*) er en dødsrikegud i ugarittisk mytologi. Han er sønn av El, og kan også representere tørketiden - som en motpol til regn- og fruktbarhetsguden Baal.

Slangen *Lotan* (som kjennes som Leviatan i det gamle testamente) er knyttet til Motu. I *[[Baal-syklusen]]* fra Ugarit er Motu og broren, havguden Yammu, i strid med Baal om herredømme i gudeverdenen.  
## Referanser
Thomas Michael Walle

**Thomas Michael Walle** (født 13. juli 1970) er sosialantropolog og seniorrådgiver ved Musea i Sogn og Fjordane.https://www.misf.no/en/employees

## Referanser

## Eksterne lenker
Schloss Bruchhausen

**Schloss Bruchhausen** er et adelssete i den sørøstlige delen av byen Olsberg i Sauerland i den tyske delstaten Nordrhein-Westfalen. Slottet befinner seg i bydelen Bruchhausen i dalen til Gierskoppbach, på den vestlige skråningen av Istenberg og nedenfor de såkalte Bruchhauser Steine.

## Referanser
Jiulongpo

**Jiulongpo** (kinesisk: 九龙坡区; pinyin: *Jiǔlóngpō Qū*) er et bydistrikt i byprovinsen Chongqing i Folkerepublikken Kina. Det har et areal på 437 km².

Befolkningen var på  innbyggere i 2004.

## Referanser


## Eksterne lenker
*
Amna Nurhusein

**Amna Nurhusein** er en eritreisk politiker.

Hun er medlem av landets eneste lovlige parti, Folkets front for demokrati og rettferdighet. Hun var turistminister i Eritrea fra 2001 til 2009. I 2009 ble utnevnt til helseminister, en post hun forsatt besatt i 2021.

## Referanser
Ali Abdu Ahmed

**Ali Abdu Ahmed** er en politiker fra Eritrea. Han er landets fjerde informasjonsminister og startet som dette i 2003, da han etterfulgte Naizighi Kiflu. Han var medlem av president  Isaias Afwerkis kabinett. Ali Abdu Ahmed representerer People's Front for Democracy and Justice Han flyktet i 2012 fra landet etter at presidentens styre ble er autokratisk. Hans datter Ciham Ali (født 1997) ble arrestert på grensen i 2012 da hun ville forlate Eritrea og har vært internert siden; hun er statsborger av både USA og Eritre.

## Referanser
Isabellah Andersson

**Isabellah Moraa Andersson** (født *Isabellah Moraa Amoro* 12. november 1980 i Manga i Nyanza i Kenya) er en svensk-kenyansk langdistanseløper. Hun er bosatt i Vilshult i Sverige, og har siden mai 2009 vært svensk statsborger. Hun konkurrerer for Hässelby SK.

Andersson ble ny svensk rekordholder i maraton den 22. januar 2010 da hun kom på 5.-plass i Dubai-maraton på tiden 2.26,52. Anderssons første store mesterskap var friidretts-EM 2010 i Barcelona, der hun kom i mål på 5.-plass i maratonløpet. I ettertid fikk 4.-plassen da vinneren Živilė Balčiūnaitė ble utestengt på grunn av doping. Hun er den eneste som har vunnet Stockholm Marathon fire ganger.

## Meritter
* VM i friidrett, 2011, 7. beste europeer
* Etape Bornholm, 2009, seier og svensk rekord på 10 km
* Stockholm Marathon, 2008, seier, 2009, seier, 2010, seier, 2011, seier
* Göteborgsvarvet, 2008, 2.-plass, 2009, 2.-plass, 2010, 2.-plass
* Terräng-SM, 2008, 1.-plass både på 4 km og 8 km
* Lidingöloppet, 30 km, 2007, 1.-plass
* EM i friidrett 2010, Barcelona, maraton, 3.-plass, 2:34:43
* Tjejmilen, 10 km, 2007, 2009, 2010, 1.-plass
* Svensk mesterskap i halvmaraton 2016, første plass for kvinner.

## Personlige rekorder
* 5000 m – 15.45,08 – SM, Malmö 2008 
* 10000 m – 33.32,7 – SM, Malmö 2009 
* 10 km landevei – 32.24 – Etape Bornholm, 2009, svensk rekord
* Halvmaraton – 1.10,02 – "Venloop" i nederlandske Venlo 2010, svensk rekord
* Maraton – 2.23.41 – Dubai Marathon 2011, svensk rekord

## Referanser


## Eksterne lenker
* 
*